|  |
| --- |
| ASUTUSESISESEKS KASUTAMISEKS**Märge tehtud**      Riigimetsa Majandamise Keskuses.**Kehtib kuni**      **Alus**       §       lg       p      .       |
|  |
|  |
|  |

**JAHIPIDAMISVÕIMALUSTE KASUTAMISE KOKKULEPE nr 3-1.39/**

 **jahipiirkond jahiala**

[Vali kuupäev]

Riigimetsa Majandamise Keskus, edaspidi **RMK**, keda esindab jahindustalituse juhataja **Kalev Männiste**, kes tegutseb RMK juhatuse 28.11.2017. a otsusega nr 1-32/100 lisa 5 kinnitatud RMK jahindustalituse põhimääruse alusel, ühelt poolt ja

 **(***jahimehe nimi***)**, jahitunnistuse number ,  **(***jahimehe nimi***)**, jahitunnistuse number , edaspidi **kasutaja** jahipiirkonna jahiala 2018/2019. a jahihooaja suurulukite (sõraliste) küttimise lubade eesostuõiguse omandaja, teiselt poolt, sõlmisid jahipidamise võimaluste realiseerimiseks kokkuleppe*,* edaspidi **kokkulepe**, alljärgnevas:

**1. Üldtingimused**

1.1. Sõralistest suurulukilubade arv soo- ja vanusegruppide lõikes jahihooajal on fikseeritud kokkuleppe lisas 7. Nende eest tasutakse vastavalt RMK jahindustalituse poolt käskkirjaga kehtestatud hinnakirja alusel, mis lisatakse kokkuleppele eraldi failina.

1.2. Väljastatud suur- ja väikeulukiload kehtivad kaardimaterjalil (kokkuleppe lisa 1, kaart dateeritakse kuupäevaliselt) fikseeritud jahipiirkonna jahialal riigimaal ja jahipidamiseks lubatud eraomanike kinnistutel. Jahipiirkonna jahialade piirikirjeldused on toodud kokkuleppe lisas 2.

1.3. Läbiviidavatel ühisjahtidel kasutatakse kasutaja poolt ainult RMK kehtestatud vormil ühisjahi jahinimekirja (kokkuleppe lisa 3). Ühisjahtide nimekirjad tagastatakse RMK-le koos realiseeritud suurulukilubadega hiljemalt 15 päeva jooksul peale jahi toimumist või suurulukiloa realiseerimist. Realiseerimata jahiload tagastatakse hiljemalt 10 päeva jooksul jahiloale märgitud tähtaja lõppemisest arvates. Jahinduse spetsialist võtab materjale vastu kuu igal teisel ja neljandal (nädalapäev) RMK kontoris.

1.4. Kasutaja on kohustatud kütitud sõralisest suuruluki tabamisel ja peale jahiloale vastava tabamismärke tegemist koheselt saatma RMK SMS-keskusesse vastava sõnumi. Kui mobiililevi ei võimalda koheselt sõnumi saatmist (sõnumi saatmine ebaõnnestus), tuleb sõnumi saatmist korrata seni, kuni sõnumikeskusest on saabunud saatjale jahiloa realiseerimist kinnitav vastus. Keelatud on alustada uluki transporti enne sõnumi saatmist. Kütitud suuruluki SMS-sõnumi saatmise ja märgistamise kord on fikseeritud kokkuleppe lisas 4.

1.5. Kasutaja on kohustatud märgistama kütitud sõralisest suuruluki ühekordse märgistuslipikuga vahetult peale uluki transpordivahendile laadimist. Transportimise ajal peab suuruluk olema märgistuslipikuga tähistatud. Märgistuslipiku numbrikombinatsioon peab vastama väljastatud jahiloa numbrile. Märgistuslipiku võib eemaldada ulukilt tema nahastustamise ajal.

1.6. Jahihooaja viimase kuu alguseks (mitte hiljemalt kui 31. jaanuar 2019) esitab kasutaja RMK jahindusspetsialistile jahiala kaardi sellel kütitud suurulukite küttimise kohtade äranäitamisega, samuti samal kaardil oma nägemuse allesjäänud suurulukite arvust ja paiknemisest jahialal.

1.7. Kasutaja tagab mõistliku aja jooksul jahiala teedel hukkunud suurulukite koristuse ja utiliseerimise jahinduse spetsialistilt telefonitsi saadud info alusel. Kasutaja telefoninumber on .

1.8. Jahindusliku seadusandluse muutumisel jätab RMK endale õiguse ühepoolselt muuta käesolevat kokkulepet ja kokkuleppe lisasid, tagamaks muutunud seadusandlusest tulenevate regulatsioonide ja jahipiirkonna kasutusõiguse loaga kehtestatud nõuete täitmine.

**2. Jahiload**

2.1. Sõralistest suurulukite küttimise load väljastatakse kasutajale arvestades jahieeskirjaga kehtestatud ulukiliigi soolise jahipidamise aegu järgmisteks tähtaegadeks**: põder 15. september - 15.detsember, punahirv 1. september – 30. jaanuar, metskits 1. juuni – 15. detsember, metssiga 15. märts – 15. veebruar.** Kasutaja on kohustatud suurulukiload lisas 7 fikseeritud soolises ja vanuselises küttimise mahus välja ostma antud ulukiliigi jahipidamise aja alguseks, v.a. metsseaload, mis tuleb välja osta vähemalt 33% ulatuses 1. maiks 2018. a ja 100% ulatuses 1. detsembriks 2018. a.

2.2. Sõralistest suurulukite küttimise mahu realiseerimisel võib kasutaja esitada taotluse lisaloa (lisalubade) saamiseks, kui on täidetud väikekiskjate minimaalne küttimiskohustus. Kasutajal ei saa tekkida õigustatud ootust lisalubade saamiseks. Täiendava lisalimiidi vajaduse (jahindusnõukogu poolt kehtestatud antud ulukiliigile minimaalse küttimismahu ületamine jahipiirkonnas) määrab RMK jahindustalitus. Lisaluba (lisaload) väljastatakse kasutajale jahindustalituse poolt määratud tähtajaks, võimalusel arvestades kasutaja poolt antud jahiaastal juba kütitud suurulukite soolise ja vanuselise vahekorraga.

2.3. RMK kannab väljastatavale suurulukiloale vaid kokkuleppes fikseeritud kasutaja nime.

2.4. Suurkiskjaid kütitakse jahipiirkonnas Keskkonnaameti, edaspidi KeA, poolt määratud kriteeriumide alusel. Jahipiirkonna suurkiskjate küttimise võimalused on määratud KeA vastava käskkirjaga. Kasutaja võib taotleda jahialale suurkiskjate küttimislubade väljastamist, tasudes jahiloa väljastamise eest RMK jahilubade hinnakirja alusel. Väljastatud suurkiskjateload lõpevad, kui ammendub vastava suurkiskja jahipiirkonna või maakondlik küttimislimiit.

2.5. Jahte suurkiskjatele võidakse korraldada küttimise mahu olemasolul ka jahipiirkonna üleselt RMK jahindusspetsialisti eestvedamisel. Kasutaja võib esitada oma soovi osaleda jahipiirkonnas korraldatavates taolistes jahtides suurkiskjatele. Selliste jahtide suurkiskjate küttimise load väljastatakse jahipiirkonda märkega „arvukuse reguleerimine“ ainult jahindusspetsialisti (RMK maakasutusosakonna töötaja) nimele. Suurkiskja trofeeväärse isendi küttimisel tasub trofee küttinud jahimees RMK-le jahiloa hinna RMK jahilubade hinnakirja alusel.

2.6. Jahialal on kasutajale kehtestatud minimaalne väikekiskjate (rebane, kährikkoer, metsnugis, mäger, mink, tuhkur) küttimismaht, mille suurus 5 isendit/1000 ha kohta (viimaste jahiaastate keskmine aastane küttimismaht 1000 ha jahimaa kohta Eestis). Küttimiskohustus kehtestatakse vaid RMK hallatava metsamaa pindala kohta, mis fikseeritakse kokkuleppe lisas 7.

2.7. Seoses metsiseprojekti uuringutega ei väljastata Saesaare, Teesoo ja Vanaveski jahialadele väikekiskjate (mets- ja kivinugis, kährikkoer) küttimise lubasid. Kui koeraga jahi käigus murrab koer metsnugise, kivinugise või kährikkoera, tuleb murtud loom pildistada, määrata liik, sugu ja vanus, määrata murdmise koordinaadid ning esitada nimetatud andmed esimesel võimalusel jahindusspetsialistile.

2.8. Värskete koprakahjustuste ilmnemisel (kobraste poolt rajatud tammide tõttu tekkinud üleujutus) määratakse RMK poolt kasutajale ajalise täitmise tähtajaga lisakohustus kobraste elupaigapõhiseks küttimiseks ja üleujutuse likvideerimiseks kirjalikus vormis, mis on toodud kokkuleppe lisas 5. Kui kasutaja pole lisakohustust tähtajaks täitnud, korraldab üleujutuse likvideerimise RMK kasutaja kulul, esitades kasutajale arve üleujutuse likvideerimiseks tehtud tööde maksumuse ulatuses.

2.9. RMK eeldab, et väljastatud sõraliste suurulukiload realiseeritakse täies mahus. Sõralistest suurulukite küttimise mahu olulise alatäitmise ohu (kütitakse alla 90% kehtestatud limiidist) või maaomanike poolt korduvate pretensioonide esitamisel ülemääraste kahjustuste esinemise tõttu rakendab RMK täiendavaid meetmeid nõutava küttimise mahu täitmise tagamiseks jahialal (ajujahtide korraldamine RMK eestvõttel või maaomanikule (tema taotlusel teisele jahimehele) jahipidamiseks täiendavate (suuruluki) jahilubade väljastamine tema kinnistute piires varitsus- või hiilimisjahiks).

2.10. Sõralistest suurulukite minimaalse küttimismahu täitmiseks või kahjustuste ennetamiseks (ühisjahid kaks nädalat enne vastava ulukiliigi jahiaja lõppu) RMK poolt korraldatavad ühised (aju)jahid kooskõlastatakse kasutajaga. Kokkulepitud ühisjahipäeval kasutaja ei korralda ega pea jahialal jahte.

2.11. RMK väljastab jahipiirkonna maaomanikule tema soovil väikeulukite küttimiseks jahilubasid tema kinnistute piires. Väljastatud väikeulukilubadest teavitatakse jahiala kasutajat e-posti teel.

2.12. Sigade aafrika katku (SAK) tõrjumiseks võib RMK väljastada maaomanikust jahimehe taotlusel talle metssealubasid tema kinnistute piires. Väljastatud metssealubadest teavitatakse jahiala kasutajat e-posti teel.

**3. Seirematerjal (teaduslik uurimismaterjal)**

3.1. Kasutaja on kohustatud kütitud ulukitelt koguma kasutajale väljastatud jahiloa eritingimustes fikseeritud seirematerjali. Käesoleva kokkuleppe punktis 1.3. fikseeritud ajal antakse kogutud seirematerjal kasutaja poolt koostatud aktiga (kokkuleppe lisa 6) üle RMK-le, kes akti alusel hindab seirematerjali esitamise piisavust. Seirematerjali kogumise kohustus ja maht on fikseeritud kokkuleppe lisas 7.

3.2. Ulukilt kogutud seirematerjal peab olema markeeritud viisil, mis võimaldab ametnikul seirematerjali seostamist vastava jahiloaga (jahiloa numbri järgi). Alumised parempoolsed lõualuud peavad olema termiliselt töödeldud ja tähistatud vastava jahiloa numbriga (permanentse markeriga). Vajadusel tuleb seirematerjal tähistada vastavate märgistuslipikutega, vaata <http://www.keskkonnaagentuur.ee/et/ulukivaatluslehed>.

3.3. Suurkiskja küttimisel korraldab nõutava seirematerjali kogumise RMK jahindusspetsialist.

3.4. Väikekiskjate küttimiskohustuse täitmise hindamiseks tuleb kasutajal esitada jahindusspetsialistile ülevaatuseks minimaalselt kokkuleppe lisas 7 toodud mahus väikekiskjate parempoolsed esimesed käpad (randmeluuga). Üleantud seirematerjali maht fikseeritakse aktiga (kokkuleppe lisa 6).

3.5. Kõigilt kütitud metssigadelt tuleb võtta vereproov ja edastada see maakondlikule veterinaarkeskusele SAK-i testi tegemiseks. Kuni SAK-i testi tulemuse selgumiseni tuleb kokkuleppel jahindusspetsialistiga hoiustada kütitud metssiga ja kõik tema sisused metsloomadele kättesaamatult. SAK-i testi positiivse tulemuse korral tuleb järgida määruse „Sigade klassikalise katku ja sigade Aafrika katku tõrje eeskiri“ (RT I, 04.11.2016, 7) nõudeid ja veterinaarametnikult saadud juhiseid. Kütitud metssea eest, kes oli SAK-i nakatunud ja jahiloa omaniku poolt nõuetekohaselt utiliseeritud, väljastatakse jahimehele uus tasuta metssea küttimisluba.

**4. Ulukihoole**

4.1. RMK märgib kokkuleppe lisas 1 olevale kaardile järgmised andmed:

4.1.1. ulukite söödapõllud riigimaal (savipruun värvitud ala kaardil).

4.1.2. soolakud riigimaal (meresinine kolmnurk).

4.1.3. jahitornid riigimaal (torni stiliseeritud kujutis). Jahitornid peavad olema kasutaja kulul viidud kasutuskõlbulikku (ohutu redel, vettpidav katus) seisukorda, kasutuskõlbmatud jahitornid likvideeritakse. Kasutaja võib paigaldada ajutisi (vaid inimjõul teisaldatavaid) jahitorne/kõrgistmeid jahiala riigimaale omal äranägemisel.

4.1.4. metssea peibutussöödakohad riigimaal (must ring). Vastavalt Keskkonnaameti 29. augusti 2017. a käskkirjale nr 1-1/17/308 otsustusosa punktile 8.7 on keelatud on metssigade lisasöötmine aastaringselt. Lubatud on peibutussööda kasutamine varitsusjahil kõrgistmelt, kus söödakus tohib olla kalendrikuu jooksul kuni 100 kg ning peibutussöötmise kohas maas kuni 5 kg peibutussööta. Isevoolse söödaku korral ei tohi ööpäevas väljastatav kogus ületada 5 kg. Peibutussööt ei tohi olla kaugemal kui 150 m kõrgistmest. Metssigade peibutussöötmist korraldab kasutaja omal kulul.

4.2. Täiendavaid ulukihoolderajatisi (välja arvatud punktis 4.1.3 mõistes ajutised jahitornid/kõrgistmed riigimaal) võib kasutaja rajada või püstitada ainult kokkuleppel maaomaniku ja RMK-ga kirjalikus vormis antud loa alusel. Ebaseadusliku jahindusrajatise avastamise korral peab jahiala kasutaja sellest viivitamatult teavitama RMK-d.

4.3. Ulukihoolderajatiste olem ja asukohad on toodud kokkuleppe lisas 8.

**5. Piirangud**

5.1. Jahialal kehtivad jahipidamist või tegevusi piiravad tingimused on kehtestatud looduskaitseseaduse või selle seaduse alusel kehtestatud regulatsioonide alusel või maaomanike poolt vastavalt jahiseaduse § 6 lõikele 3:

* + 1. Rahvusparkides, looduskaitsealadel, maastikukaitsealadel või hoiualadel kehtivate piirangute iseloom, piirangu alus ja ajaline kestus on toodud kokkuleppe lisas 8. Kõikidel kaitstavatel territooriumidel on keelatud jahiulukite lisasöötmine.
		2. Kaitsealuste liikide ja püsielupaikade (pesapuud, mängud) osas kehtivate piirangute iseloom, piirangu alus ja ajaline kestus on toodud kokkuleppe lisas 8.
		3. Eramaal võib jahti pidada ainult maaomaniku vastava loa olemasolul (rohelisega viirutatud alad kaardil). Maaomanike poolt jahipidamiseks keelatud alad (punasega viirutatud alad kaardil) on toodud kokkuleppe lisas 8.
		4. Kaitsepiirangutega alad on lisa 1 toodud kaardil viirutatud pikitriipudega (EELIS-e kaardikiht).
		5. Tulenevalt looduskaitseseaduse § 53 lõikest 1 on I ja II kategooria liigi isendi täpse elupaiga asukoha avaldamine massiteabevahendites keelatud.
		6. Jahipidamisega ega muu tegevusega ei tohi kasutaja kahjustada RMK kasutuses oleval maa-alal asuvat RMK vara ega luua takistusi tema vara kasutamiseks, samuti muul viisil kahjustada RMK õigusi.
		7. Vastavalt jahiseadusele, selle alusel antud õigusaktidele, töölepingule ja ametijuhendile omavad RMK töötajad töötõendi esitamisel RMK esindajana õigust teha toiminguid, mis tagavad RMK hallatava jahipiirkonna, sealt saadud jahisaadute, RMK valduses oleva vara säilimise ja seaduspärase kasutamise.
	1. Haavatud ulukile või koertele järeleminekul naaberjahialale või –piirkonda tuleb koheselt teavitada selle jahimaa kasutajat. RMK teavitab naaberjahipiirkondade või –alade kasutajaid enampakkumise võitjate kontaktandmetest.

**6. Lõppsätted**

* 1. Kokkulepe kehtib 2018/2019 jahihooajal (kuni 28. veebruar 2019). Kasutaja on kohustatud kokkuleppe lõpptähtaja saabumisel vastavalt jahiseadusele tagastama talle väljastatud jahiload ja täitma kokkuleppega võetud kõik kohustused.
	2. Kokkulepe lõpetatakse akti kahepoolse allakirjutamisega. Kui kokkuleppe lõppemise akti ei allkirjastata, lõpeb kokkulepe 10. märtsil 2019. Kokkuleppe nõuetekohaselt lõpetamata jätnud jahimehele ei võimaldata osaleda RMK poolt korraldatavatel järgmistel jahilubade ostueesõiguse omandamise enampakkumistel.
	3. Eramaaomanike kinnistud, mis on antud RMK-le nõusoleku alusel jahinduslikuks kasutamiseks, on lisas 1 toodud kaardil toonitud roheliseks. Nendel maadel maaomanik ise jahti ei pea ja ulukikahjustuste ennetamiseks või vähendamiseks rakendatavad meetmed teostab jahiala kasutaja, kes võib seal jahti pidada ilma täiendavate kokkulepeteta.
	4. Eramaadel, mille jahinduslikuks kasutamiseks RMK-l maaomaniku nõusolek puudub, saab kasutaja jahti pidada ainult kasutaja ja eramaaomaniku vahelisel täiendaval kokkuleppel, millest tuleb RMK-d teavitada kirjalikus vormis.
	5. Kokkulepe võidakse lõpetada ennetähtaegselt järgmistel juhtudel:

6.5.1. Keskkonnainspektsioon on karistanud RMK poolt väljastatud jahiloa alusel jahti pidanud jahimeest, kelle nimi oli kantud jahiloale, mille tulemusena on jahimehel jahipidamise õigus peatatud;

6.5.2. jahialal läbiviidud ühisjahtidel pole kasutaja kasutatud RMK vormil kehtestatud jahinimekirja, sealhulgas on jäetud täitmata tabel jahi asukohast ja nähtud/kütitud loomadest;

6.5.3. kasutaja on jätnud SMS-sõnumi saatmata RMK SMS-keskusesse suuruluki tabamisel või transpordib suurulukit ilma SMS-sõnumit saatmata;

6.5.4. kasutaja on transportinud suurulukit transpordivahendiga, jättes suuruluki märgistuslipikuga tähistamata;

6.5.5. kasutaja on jätnud tähtaegselt RMK-le esitamata kaardi sellel kütitud suurulukite äranäitamisega või oma nägemuse allesjäänud suurulukite arvust ja paiknemisest jahialal;

6.5.6. kasutaja pole kinni pidanud kokkuleppe lisaga 7 kehtestatud suurulukite küttimise soolisest ja vanuselisest vahekorrast (tuginedes kokkuleppe lisa 6 aktide andmetele);

6.5.7. kasutaja on jätnud tähtaegselt täitmata kokkuleppe lisaga 5 kehtestatud kobraste üleujutuste põhjuste kõrvaldamise kohustuse või jätnud tähtaegselt tasumata üleujutuse likvideerimiseks tehtud kulutused RMK poolt kasutajale esitatud arve alusel;

6.5.8. kasutaja on jätnud kogumata kokkuleppe lisaga 7 kehtestatud mahus seirematerjali või pole tähtaegselt esitatud RMK-le seirematerjali üleandmist tõendavad aktid (kokkuleppe lisa 6);

6.5.9. kasutaja on ilma taasesitamist võimaldavas vormis kokkuleppeta maaomanikuga ja RMK-ga rajanud jahialale jahiseaduse mõistes jahindusrajatisi;

6.5.10. kasutaja ei allkirjasta RMK poolt uuendatud kokkuleppe lisasid mõistliku aja jooksul.

6.6. Kasutaja poolt kokkuleppe kohaste kohustuste rikkumise või täitmatajätmise avastamisel koostab jahindusspetsialist kasutajale sellekohase kirjaliku esildise.

6.7. Kokkuleppe oluliste rikkumiste (teistkordne kirjalik esildis või kokkuleppe punktis 6.5 fikseeritud juhud) korral võidakse kokkulepe ennetähtaegselt üles öelda. Kokkuleppe ennetähtaegse ülesütlemise kohta saadab RMK kasutajale tähitud kirjaga vastava teate, mis jõustub teate kättesaamise hetkest. Kokkuleppe ennetähtaegsest lõpetamisest tulenevalt kuuluvad kõik väljastatud jahiload RMK-le tagastamisele 5 tööpäeva jooksul, kusjuures jahiload annulleeritakse RMK poolt tähitud kirja saatmisele järgneval päeval. Jahilubade annulleerimisest teavitatakse Keskkonnainspektsiooni. Kokkuleppe ennetähtaegse lõppemise korral ei saa kasutaja kokkuleppe enneaegse ülesütlemise eest nõuda RMK-lt hüvitist.

6.8. Kasutaja võib kokkuleppe omaalgatuslikult ennetähtaegselt üles öelda. Kokkuleppe ennetähtaegne lõpetamine vormistatakse kahepoolselt allkirjastatud aktiga. Kõik väljastatud jahiload kuuluvad kokkuleppe ennetähtaegsest lõpetamisest tulenevalt RMK-le üleandmisele akti allkirjastamisel, kusjuures jahiload kaotavad kehtivuse kokkuleppe kehtivuse lõppemise hetkel. Kokkuleppe ennetähtaegse lõppemise korral ei saa kasutaja kokkuleppe enneaegse ülesütlemise eest nõuda RMK-lt hüvitist.

6.9. Kasutaja ja RMK vahel võidakse sõlmida käesoleva kokkuleppe kehtivuse ajaks täiendavaid kokkuleppe lisasid, mis koostatakse kirjalikus vormis ja mis jõustuvad nende allakirjutamise hetkest mõlema osapoole poolt ja mis on käesoleva kokkuleppe lahutamatu osa.

6.10. Kasutaja ja RMK vahel uuendatakse vajadusel kokkuleppe lisad RMK poolt ühepoolselt, millest teavitatakse jahiala kasutajat kirjalikus vormis ja mis jõustuvad nende allakirjutamise hetkest mõlema osapoole poolt ja mis on käesoleva kokkuleppe lahutamatu osa.

6.11. Pooled kohustuvad kokkuleppe kehtivuse ajal hoidma konfidentsiaalsena kõik seoses kokkuleppe täitmisega teatavaks saanud isikuandmed, samuti usalduslikud ning ärisaladusteks peetavad andmed.

6.12. Poolte vahel kokkuleppe täitmisest tulenevad vaidlused lahendatakse läbirääkimiste teel, mille käigus kokkuleppe mittesaavutamisel kuuluvad vaidlused läbivaatamisele õigusaktidega kehtestatud korras.

6.13. Kokkulepe on koostatud kahes võrdväärset jõudu omavas eksemplaris, üks kasutajale ja teine RMK-le. Kokkulepe on allkirjastatud digitaalselt

**Poolte andmed ja allkirjad:**

**RMK Kasutaja Kasutaja**

|  |  |  |
| --- | --- | --- |
| Riigimetsa Majandamise Keskus |  |  |
| Registrikood 70004459 |  |  |
| Toompuiestee 24, Tallinn |  |  |
| e-post jaht@rmk.ee  |  |  |
| [Vali sobiv] | [Vali sobiv] | [Vali sobiv] |
| Kalev Männiste |  |  |
| Juhataja |  |  |

Kalev Männiste *…………………………/nimi/ …………………………/nimi/*

Juhataja

Lisa 1

**JAHIPIIRKONNA KAART**

Lisa 2

**JAHIALA PIIRIKIRJELDUS**

 jahipiirkonna jahiala pindala on ha, millest RMK hallatav maa moodustab ha. Eramaaomanike nõusolekuid jahipidamiseks on sõlmitud ha kohta. Jahimaal paikneb jahindusrajatist, nendest jahitorni, soolakut ja söödakohta.

Piirikirjeldus:

Lisa 3

SUURULUKIJAHI NIMEKIRI

Jahi toimumise koht …………………………………………………

 Jahi algus “..........” ................................. 201 .a kell ..................

Küttida lubatud: põder ( ), metssiga ( ), metskits ( ), hirv ( ), hunt ( ), ilves ( )

Käesolevaga tõendame oma allkirjaga, et meile on tehtud teatavaks ohutustehnika nõuded ja jahikord, lasta lubatavate ulukite liik, arv, soo- ja vanusegrupp.

|  |  |  |  |  |  |
| --- | --- | --- | --- | --- | --- |
| Jrk.nr. | Ees- ja perekonnanimi | Kütt | Ajaja | Allkiri | Märkused |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |
| 11. |  |  |  |  |  |
| 12. |  |  |  |  |  |
| 13. |  |  |  |  |  |
| 14. |  |  |  |  |  |
| 15. |  |  |  |  |  |
| 16. |  |  |  |  |  |
| 17. |  |  |  |  |  |
| 18. |  |  |  |  |  |
| 19. |  |  |  |  |  |
| 20. |  |  |  |  |  |
| 21. |  |  |  |  |  |
| 22. |  |  |  |  |  |
| 23. |  |  |  |  |  |
| 24. |  |  |  |  |  |
| 25. |  |  |  |  |  |
| 26. |  |  |  |  |  |
| 27. |  |  |  |  |  |
| 28. |  |  |  |  |  |
| 29. |  |  |  |  |  |
| 30. |  |  |  |  |  |

 Jahijuhataja …………………………………………………………

|  |  |  |
| --- | --- | --- |
| Lasta lubatud uluk | Jahiloa number | Tulemus |
|  |  |  |
|  |  |  |
|  |  |  |
|  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | Aju nimetus või jahipidamise koht (jahitorn) |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | Pindala, ha |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | inimesi, tk | Ajus |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | koeri, tk |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | Liik | Nähtud suurulukeid kokku, tk |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | ad ♂ |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | ad ♀ |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | juv |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | sugu/ vanus teadmata |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | märkused (kütitud, haavatud jm info) |
|   | Ilmastikuolud (lumikate, temperatuur, pilvisus, tuul) |

Lisa 4

**KÜTITUD SUURULUKI MÄRGISTAMINE ÜHEKORDSELT KASUTATAVA MÄRGISTUSLIPIKUGA**

Märgistuslipikud on valmistatud sõralistest suurulukite märgistamiseks 2018/2019.a jahiaastal ulukiliigiti alljärgnevalt:

**ORANZ** märgistuslipik RMK logo ja kirjega PÕDER 2018;

**ROHELINE** märgistuslipik RMK logo ja kirjega PUNAHIRV 2018/2019;

**SININE** märgistuslipik RMK logoga ja kirjega METSKITS 2018;

**KOLLANE** märgistuslipik RMK logo ja kirjega METSSIGA 2018/2019.

Suurulukiliigiti ühekordne märgistuslipik antakse kasutajale üle suurulukiloa väljastamisel. Märgistuslipiku numeratsioon ühtib suurulukiloa numeratsiooniga. Kasutaja on kohustatud suuruluki märgistama märgistuslipikuga, mille number ühtib suurulukiloa numbriga.

Suuruluki tabamisel tuleb ühekordne märgistuslipik (märgistuslipiku liik ja number peab vastama märgistatava suuruluki liigile ja jahiloa numbrile) kinnitada suuruluki tagumise jala kõõluse külge vahetult peale suuruluki laadimist transpordivahendile. Märgistuslipik tuleb kinnitada ümber kõõluse nii (taaskasutamist mittevõimaldavalt), et selle eemaldamine on võimalik ainult märgistuslipiku läbilõikamise teel. Suuruluki transport ilma märgistuslipikuta on keelatud. Märgistuslipiku võib eemaldada suurulukilt alles rümba nahastustamise ajal.

**RMK SMS-Keskusele sõnumi saatmine.**

SMS-sõnum tuleb saata vahetult peale suuruluki tabamismärke tegemist jahiloale.

Sõnumite saatmine: Sõnum tuleb saata mobiiltelefonilt lühinumbrile 15977. Sõnum koosneb tunnussõnast ja realiseeritud suurulukiloa numbrist, tunnussõnale peab järgnema tühik. Saadetava sõnumi kuju peab olema: „Jaht AA12345“ .

Selgitus: Jaht on neljatäheline tunnussõna, millega sõnum algab. Tunnussõnale peab järgnema tühik! Edasi järgneb jahiloa number - kaks tähte ja 5 numbrit. Tähtede ja numbri vahel ei pea aga on lubatud ka tühik. Nii tunnussõnas kui numbri ees olevad tähed võivad olla nii suured kui väikesed, ka läbisegi. Kui tunnussõna ei sisestata või tunnussõnas esineb viga, siis sõnum RMK SMS-keskusesse ei jõua.

Tagasiside sõnumi saatjale:

1. Kui saadetud SMS vastab reeglitele (tunnussõna Jaht + tühik + korrektne jahiloa number: kahekohaline tähekombinatsioon koos viiekohalise numbriga) ja sellise numbriga jahiluba on sisestatud jahilubade registrisse, saadetakse saatjale vastuseks -> "Luba AA12345 realiseeritud. RMK"

2. Juhul, kui saata reeglitele vastav SMS sõnum realiseeritud loa numbriga teistkordselt, vastatakse saatjale -> "Korduv SMS, luba on juba realiseeritud. RMK"

3. Kui saadetud SMS sõnumi sisu (jahiloa number) ei vasta reeglitele või seda pole sisestatud jahilubade registrisse, teatatakse saatjale -> "Viga SMSi sisus. RMK"

4. Kui tunnussõna on valesti sisestatud või selle järel puudub tühik, saadetakse teada vale tunnussõna kohta.

Vigaselt saadetud SMS sõnum ei märgi jahiluba jahilubade registris realiseerituks. RMK SMS-keskuse sõnumitele individuaalparooliga juurdepääs tagatakse RMK, KKI ja KeA vastavatele ametnikele.

Lisa 5

**KOBRASTE ELUPAIGAPÕHINE KÜTTIMISKOHUSTUS JA**

**ÜLEUJUTUSTE LIKVIDEERIMINE**

Koprakahjustuse ilmnemise tõttu ()

määratakse jahipidamisvõimaluste kasutamise kokkulepp**e** punkti 2.8 alusel täiendav kobraste elupaigapõhine küttimiskohustus ja üleujutust põhjustavate kopratammide likvideerimine kasutaja kulul jahialal alljärgnevalt:

|  |  |  |  |  |
| --- | --- | --- | --- | --- |
| Kvartal | Eraldus | Elupaiga iseloomustus | Vajalik tegevus | Täitmise tähtaeg |
|  |  |  |  |  |
|  |  |  |  |  |
|  |  |  |  |  |

Täiendava küttimiskohustuse täitmiseks vastu võtnud: [Vali kuupäev]

RMK Kasutaja

|  |  |  |
| --- | --- | --- |
| [Vali sobiv] |  | [Vali sobiv] |

|  |  |
| --- | --- |
|  |  |
|  |  |
|  |  |

Lisa 6

**SEIREMATERJALI ÜLEANDMISE AKT**

 [Vali kuupäev]

Käesolev akt on koostatud selle kohta, et jahipiirkonna

 jahiala kasutaja…………………………………..isikus andis üle ja

 (ees- ja perekonnanimi, ametikoht) võttis vastu alljärgneva seirematerjali

Üle anti alljärgnev seirematerjal:

|  |  |
| --- | --- |
| **PÕDER** | Kogus, tk |
| Lõualuu |  |
| Sarved |  |
| Sigimisorganid |  |
| Maosisuproov |  |
| **PUNAHIRV** |  |
| Lõualuu |  |
| Sarved |  |
| Sigimisorganid |  |
| Maosisuproov |  |
| **VÄIKEKISKJAD** |  |
| Esikäpp |  |
| **LINNUD** |  |
| Parempoolne tiib |  |
| VAATLUSANDMED (suurulukid) |  |
|  |  |
|  |  |
|  |  |

Andis üle Võttis vastu

………………………………… ………..…………………

Lisa 7

**SUURULUKITE KÜTTIMISMAHT JA SEIREMATERJALI KOGUMINE**

**2018/2019 jahihooaeg**

Mõisted:

Vasikas, põrsas–kuni 1 aasta vanuseni. Ladina keeles JUVENIL, lühend juv.

Mullikas, kesik – vanem kui 1 aasta ja kuni 2 aastaseks saamiseni. Ladina keeles SUBADULT , lühend subad.

Täiskasvanud (pull või lehm) – alates kahest eluaastast. Ladina keeles ADULT, lühend ad..

PÕDER: Küttimisel tuleb lähtuda järgmistest jahipidamise tingimustest: küttida pulle, lehmi ja vasikaid võimalikult võrdses proportsioonis.

Lubatud küttida pulli, lehma, vasikat.

Seirematerjali esitamine:

pullid – sarved ja parempoolne alumine lõualuu vähemalt 90% enne 1.novembrit kütitud isenditelt;

lehmad – parempoolne alumine lõualuu vähemalt 90% enne 1.novembrit kütitud isenditelt. 2 sigimiselundkonda lehmadelt, mis on kütitud alates 10.oktoobrist;

vasikad – parempoolne alumine lõualuu vähemalt 90% enne 1.novembrit kütitud isenditelt.

PUNAHIRV: Küttimisel tuleb lähtuda järgmistest jahipidamise tingimustest: küttida pulle ca 35%, lehmi ca 35% ja vasikaid ca 30%.

Lubatud küttida pulli, lehma, vasikat.

Seirematerjali esitamine:

Pullid – sarved 100% kütitud isenditelt;

METSSIGA: Küttimisel tuleb lähtuda järgmistest jahipidamise tingimustest: põrsaste osakaal küttimisest peaks moodustama vähemalt 30% ning kütitud kesikutest ja täiskasvanud loomadest peab moodustama vähemalt 50% emased isendid.

Lubatud küttida: kesikuid või täiskasvanud isendeid, põrsaid.

Kõikidelt kütitud isenditelt tuleb võtta vereproov ja edastada see maakondlikusse veterinaarkeskusesse. Täiskasvanud emastelt metssigadelt tuleb võtta väline sigimiselund (vulva) ja edastada see maakondlikusse veterinaarkeskusesse.

METSKITS: Küttimisel tuleb lähtuda järgmistest jahipidamise tingimustest: metskitsede üldisest küttimismahust võib küttida kuni 35% sokkusid.

Lubatud küttida: sokkusid, kitsi, tallesid.

SUURKISKJAD: Küttimisel tuleb lähtuda järgmistest jahipidamise tingimustest: järgida KeA poolt kehtestatud territoriaalseid (maakondlik, jahipiirkondlik) küttimispiiranguid.

Seirematerjali esitamine: Seirematerjali kogumist ja esitamist korraldab jahinduse spetsialist.

VÄIKEKISKJAD: Küttida tuleb vähemalt 5 isendit 1000 ha RMK hallatava metsamaa kohta.

Seirematerjali esitamine:

Väikekiskjad – parempoolne esimene käpp.

Lisa 8

**ULUKIHOOLDERAJATISED JA LOODUSKAITSELISED PIIRANGUD**

1. Ulukite söödapõldude asukohad:

|  |  |  |  |  |
| --- | --- | --- | --- | --- |
| Tähistus | Koordinaat X | Koordinaat Y | Pindala, ha | Märkused |
|  |  |  |  |  |
|  |  |  |  |  |
|  |  |  |  |  |

2. Soolakud riigimaal:

|  |  |  |  |  |
| --- | --- | --- | --- | --- |
| Tähistus | Koordinaat X | Koordinaat Y | Kvartal, eraldus | Märkused |
|  |  |  |  |  |
|  |  |  |  |  |
|  |  |  |  |  |

3. Jahitornid riigimaal:

|  |  |  |  |  |
| --- | --- | --- | --- | --- |
| Tähistus | Koordinaat X | Koordinaat Y | Kvartal, eraldus | Märkused |
|  |  |  |  |  |
|  |  |  |  |  |
|  |  |  |  |  |

4. Metssigade söötmiskohad riigimaal:

|  |  |  |  |  |
| --- | --- | --- | --- | --- |
| Tähistus | Koordinaat X | Koordinaat Y | Kvartal, eraldus | Märkused |
|  |  |  |  |  |
|  |  |  |  |  |
|  |  |  |  |  |

5. Rahvusparkides, loodus- ja maastikukaitsealadel ning hoiualadel kehtestatud piirangud:

|  |  |  |
| --- | --- | --- |
| Kaitstav loodusobjekt | Piirangu iseloom ja alus | Piirangu kestus |
|  |  |  |
|  |  |
|  |  |
|  |  |

6. Kaitsealuste liikide ja püsielupaikade (pesapuud, mängud) osas kehtestatud piirangud:

|  |  |  |
| --- | --- | --- |
| Kaitstav objekt ja paiknemine | Piirangu iseloom ja alus | Piirangu kestus |
|  |  |  |
|  |  |  |

7. Maaomanike kehtestatud piirangud jahipidamisel:

|  |  |  |
| --- | --- | --- |
| Kinnistu nimi ja number | Piirangu iseloom ja pindala | Piirangu kestus |
|  |  |  |
|  |  |  |